|  |  |
| --- | --- |
| Numri i lëndës: | 2018:042455 |
| Datë: | 11.02.2019 |
| Numri i dokumentit:  | 00222745 |

**P.nr.674/18**

**NË EMËR TË POPULLIT**

**GJYKATA THEMELORE NË PEJË- DEPARTAMENTI I PËRGJITHSHËM**, sipas gjyqtares, Florije Zatriqi, me pjesëmarrjen e sekretares juridike Bute Noci, në çështjen juridiko-penale kundër të pandehurit,B.B. për shkak të veprës penale *mbajtja në pronësi ose posedim të paautorizuar të armëve nga neni 374 par.1 të KPRK-së,* duke vendosur lidhur me aktakuzën e Prokurorisë Themelore në Pejë – Departamenti i Përgjithshëm, PP/II.nr.1220/18 të dt. 20.09.2018, pas mbajtjes se seancës publike për shqyrtimin e marrëveshjes mbi pranimin e fajësisë, me dt. 31.01.2019, në prezencën e Prokurorit të Shtetit Muharrem Bajraktari, të pandehurit dhe mbrojtësi i tij av. Aurora Mulhaxha, sipas autorizimit, murr, publikisht shpalli dhe me datë 11.02.2019 përpiloi, këtë:

**A K T GJ Y K I M**

**I pandehuri B.B.** ilindur më ..., në P, nga babai I. dhe nëna N. e gjinisë K. me ka të kryer shkollën e mesme më parë i pa dënuar nga gjykata, shqiptarë, shtetas i Republikës së Kosovës.

**ËSHTË FAJTOR**

**Për shkak se**

- Më parë e gjerë me dt. 24.06.2018, ora 00:2018 min. rreth orës 00:45min. në lokalin “.. ..” në fsh. V Rajoni .., K-P, i pandehuri në kundërshtim me nenin 5 par.1 të Ligjit për Armë (Ligji Nr. 05/L-22), ka mbajtur në pronësi dhe kontroll dhe atë: një pistoletë ... ish .., kal. 7,62x25 mm, me nr. serik 17310B, një karikator dhe 9 (nëntë) copë fishek të kal. 7.62 mm, në atë mënyrë që ditën kritike pasi që policia e Kosovës kanë bastisur lokalin e lartëcekur, tek i pandehuri B.B. kanë gjetur dhe konfiskuar armën me të dhënat e sipërshënuara,

 - me çka, ka kryer veprën penale *mbajtja në pronësi, kontroll ose posedim të paautorizuar të armëve nga neni 374 par.1 të KPRK-së.*

Andaj, gjykata konform dispozitave të nenit 7, 8 par.1, 9, 10 par.1, 17 par, 1, 19, 21, 41, 42, 46, 62 par.1 dhe 1 nënpar.2.7 dhe neni 69 të KPRK-së, 73,74 dhe neni *374 par.1 të KPRK-së*, dhe nenit 233 dhe 463 të KPPRK-së, të pandehurin e :

**G J Y K O N**

 Me **DENIM ME GJOBË**, në shumë prej **shtatëqindë (700) euro**, të cilën gjobë i pandehuri është i obliguar ta paguaj në afat prej **nëntëdhjetë (90) ditëve,** nga dita e plotfuqishmërisësë këtij aktgjykimi. Nëse i pandehuri dështon ta paguaj dënimin e lartcekur atëherë ky dënim do të shëndrohet në dënim burgu, duke llogaritur një ditë burgu njëzetë (20) euro të gjobës.

I pandehuri obligohet që gjykatës, t’ia paguaj shpenzimet gjyqësore për paushallin gjyqësor në shumë prej **njëzetë (20) euro**, dhe taksën në shumë prej **tridhjetë (30) euro**, në emër të programit për kompensimin e viktimave të krimit, krejt këtë në afat prej **pesëmbëdhjetë (15) ditësh**, nga dita e plotfuqishmërisë se këtij aktgjykimi.

Ndaj të pandehurit konform nenit konform nenit 62 par.1 dhe 1 nënpar.2.7 dhe neni 69 të KPRK-së, i shqiptohet B.B. edhe:

**DËNIMI PLOTËSUES**

Marrja e sendit – konfiskohet një pistoletë .., ish .., kal. 7,62x25 mm, me nr. serik 17310B, një karikator dhe 9 (nëntë) copë fishek të kal. 7.62 mm, dhe të njëjtat urdhrohet Policia e Kosovës që ti asgjasoj sipas nr. të rastit 2018-DA-1233 të dt. 05.07.2018.

 ***A r s y e t i m***

Prokuroria Themelore në Pejë – Departamenti i Përgjithshëm, ka ngrit aktakuzën PP/II.nr.1215/18 të dt. 06.09.2018, kundër të pandehurit B. B. për shkak të veprës penale, *mbajtja në pronësi, kontroll ose posedim të paautorizuar të armëve nga neni 374 par.1 të KPRK-së.*

Prokurori bashkë me aktakuzën, i ka dërguar gjykatës edhe njoftimin për marrëveshjen e lidhur për pranimin e fajësisë, në ç’ mënyrë është njoftuar gjykata për detalet dhe është lutur që të mbahet shqyrtimi gjyqësorë sa më shpejtë që është e mundur.

Në shqyrtimin fillestar, në të cilin kanë prezantuar prokurori i shtetit Muaharem Bajaktari, i pandehuri B. B. dhe mbrojtësja e tij av. Aurora Mullhaxha sipas autorizimit, është bërë e ditur përkatësisht është konfirmuar se, i pandehuri dhe prokurori i shtetit me dt. 05.09.2018, kanë lidhë marrëveshje për pranimin e fajësisë dhe të njëjtën marrëveshje sërish e kanë konfirmuar edhe në shqyrtimin gjyqësor, dhe këtë marrëveshje gjyqtarja e ka pranuar – e bindur thellë se marrëveshja e tillë është bërë konform dispozitave të Kodit të Procedurës Penale dhe të Kodit Penal të Republikës së Kosovës .

Pasi që u aprovua, përkatësisht u pranua marrëveshja mbi pranimin e fajësisë, gjyqtarja e konfirmoj edhe vendimin mbi masën ndëshkuese ashtu siç është precizuar edhe në marrëveshjen për pranimin e fajësisë.

Gjykata konfrom nenit 450 të akuzuarin e obligon në paguarjen e shpenzimeve procedurale.

Vendimi për pagesën e taksës në lartësi prej tridhjetë (30) euro, është marr konform Ligjit nr. 05/L-036, për Kompensimin e Viktimave të Krimit.

Në kuptim të dispozitave të nenit 62 par.1 dhe 1 nënpar.2.7 dhe neni 69 të KPRK-së, ndaj të pandehurit i shqiptohet edhe dënimi plotësues, marrja e sendit, pasi që sendet e përdorura apo të destinuara për kryerjen e veprës penale apo sendet të cilat janë rezultat i kryerjes së veprës penale, duhet të konfiskohen.

Nga sa u tha më lartë u vendos si në dispozitiv të këtij aktgjykimi konform nenit 365 të KPPRK.

**NGA GJYKATA THEMELORE NË PEJË –DEPARTAMENTI I PËRGJITHSHËM**

 **P.nr.674/18 dt. 27.03.2019**

**Sekretarja juridike Gj y q t a r j a**

**\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_**

 **Bute Noci Florije Zatriqi**

**KËSHILLË JURIDIKE :**

Kundër këtij aktgjykimi, është e lejuar ankesa

 në afat prej 15 ditësh, nga dita e marrjes së të njëjtit.

Gjykatës së Apelit në Prishtinë, e nëpërmjet të kësaj gjykate.